CELEX: 62011TN0137
Language: mt
Date: 2011-03-11 00:00:00
Title: Kawża T-137/11: Rikors ippreżentat fil- 11 ta’ Marzu 2011 — Guiai Bi Poin vs Il-Kunsill

30.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/22
            
         Rikors ippreżentat fil-11 ta’ Marzu 2011 — Guiai Bi Poin vs Il-Kunsill
   (Kawża T-137/11)
   2011/C 130/42
   Lingwa tal-kawża: il-Franċiż
   
      Partijiet
   
   
      Rikorrent: Georges Guiai Bi Poin (Abidjan, il-Côte d’Ivoire) (rappreżentant: G. Collard, avukat)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   Ir-rikorrent jitlob lill-Qorti Ġenerali jogħġobha:
   
               —
            
            
               tikkonstata li, fir-rigward tar-rikorrent, G. Guiai Bi Poin, ir-Regolament tal-Kunsill (UE) Nru 25/2011, tal-14 ta’ Jannar 2011, kif ukoll id-Deċiżjoni tal-Kunsill, tal-14 ta’ Jannar 2011, ippubblikati fil-15 ta’ Jannar 2011 fil-Ġurnal Uffiċjali tal-Unjoni Ewropea, ma humiex fondati fil-fatt,
            
         
               —
            
            
               konsegwentement,
               
                           —
                        
                        
                           tannulla r-Regolament tal-Kunsill UE Nru 25/2011, tal-14 ta’ Jannar 2011, u d-Deċiżjoni tal-Kunsill 2011/18/PESK, tal-14 ta’ Jannar 2011;
                        
                     
                           —
                        
                        
                           sussidjarjament, tordna li l-isem ta’ G. Guiai Bi Poin jitneħħa mil-listi annessi mal-imsemmi regolament u mal-imsemmija deċiżjoni.
                        
                     
         
      Motivi u argumenti prinċipali
   
   Insostenn tar-rikors, ir-rikorrent jinvoka żewġ motivi.
   
               (1)
            
            
               L-ewwel motiv huwa bbażat fuq ksur tal-obbligu ta’ motivazzjoni, inkwantu l-motivi tal-inklużjoni tar-rikorrent fil-lista tal-persuni u entitajiet li għalihom japplikaw il-miżuri restrittivi huma sterjotipati mingħajr ma ssemma l-ebda element fattwali preċiż li jippermetti li tiġi evalwata r-rilevanza tal-imsemmija inklużjoni fil-lista.
            
         
               (2)
            
            
               It-tieni motiv huwa bbażat fuq żball manifest ta’ evalwazzjoni, inkwantu,
               
                           —
                        
                        
                           ir-rikorrent huwa akkużat li rrifjuta li jqiegħed ruħu taħt l-awtorità tal-president elett demokratikament, A. Ouattara, meta r-rikorrent bħala militar ma setax ma jobdix l-awtoritajiet kostituzzjonali tal-pajjiż tiegħu li pproklamaw president elett lil L. Gbagbo u
                        
                     
                           —
                        
                        
                           ir-rikorrent huwa akkużat li huwa responsabbli għal ksur gravi tad-drittijiet tal-bniedem u tad-dritt internazzjonali umanitarju, filwaqt li r-rikorrent ma ġiex ikkontestat mill-Qorti Kriminali Internazzjonali, li l-kompetenza tagħha ġiet irrikonoxxuta mir-Repubblika tal-Côte d’Ivoire.